Dewani-moord: Beeldmateriaal in hof gewys | Nuus24
Kaapstad – Die verhoor van Xolile Mngeni, wat van die moord op Anni Dewani aangekla word, sal Maandag in die hooggeregshof in die Moederstad voortduur. Sy prokureurs sal hul kruisondervraging van die staat se eerste getuie, ‘n werknemer van ‘n hotel, voortsit. Mngeni het onskuldig gepleit op die vyf aanklagte teen hom, wat ontvoering en moord insluit. Mziwamadoda Qwabe en Zola Tongo dien reeds hul tronkstraf uit nadat hulle hul aandeel in die moord erken het. Eyewitness News berig die moordbeskuldigde se regsverteenwoordigers sal Maandag beeldmateriaal van ‘n kringtelevisiekamera aan die hof wys.Dit is onduidelik wat die beeldmateriaal sal onthul.Volg Nuus24 op Twitter Lees meer oor: anni dewani | xolile mngeni | guguletu-kaping VOLGENDE OP NUUS24X